Врз основа на Законот за заштита на личните податоци, Правилникот за техничките и организациските мерки за обезбедување тајност и заштита на обработката на личните податоци, Претседателот на (назив на здружение) на ден \_\_\_\_\_\_\_\_\_\_\_\_\_\_ го донесе следниот

**ПРАВИЛНИК**

**ЗА ПРИЈАВУВАЊЕ, РЕАКЦИЈА И САНИРАЊЕ НА ИНЦИДЕНТИ**

**Член 1**

Со овој Правилник се воспоставуваат мерки и механизми за пријавување, реакција и санирање аномалии („инциденти“) кои влијаат или можат да влијаат на тајноста и заштита на личните податоци што се предмет на обработката кај (назив на здружение) во својство на контролор.

**Член 2**

Секое овластено лице е должен веднаш и без одлагање да го пријави на администраторот на информацискиот систем секој инцидент што ќе настане во процесот на обработката на личните податоци.

Пријавувањето на инцидентот се врши во електронска форма, а доколку тоа не е возможно, пријавувањето се врши во писмена форма, при што се наведуваат следните податоци за инцидентот:

* време на настанување на инцидентот;
* траење и престанок на инцидентот;
* место во информацискиот систем каде се појавил инцидентот;
* податок или проценка за обемот односно опсегот на инцидентот;
* име и презиме на овластено лице кој го пријавил инцидентот;
* податоци за лицата до кои е доставена пријавата за инцидентот.

**Член 3**

По приемот на пријава за инцидент, администраторот на информацискиот систем веднаш за тоа го информира овластениот сервисер, по што тие вршат заедничка проценка на причинителите на инцидентот, како и за тоа дали и кои мерки треба да се преземат за санирање на последиците од инцидентот и спречувањето на негово идно повторување.

Доколку се работи за инцидент кој се повторува, администраторот на информацискиот систем е должен од овластениот сервисер да побара, а овластениот сервисер е должен да преземе мерки кои максимално ќе гарантираат трајно отстранување на ризикот од повторување на истиот инцидент.

**Член 4**

Доколку како последица на инцидент дојде до губење или уништување на дел или сите лични податоци содржани во информацискиот систем заради нивна обработка, истите лични податоци повторно ќе бидат внесени – вратени во информацискиот систем, со користење на сигурносните копии што се чуваат кај контролорот.

Постапката предвидена во претходниот став од овој член ќе се примени и доколку бришењето односно губењето на дел или сите лични податоци содржани во информацискиот систем е неопходно заради отстранување на последиците од инцидентот или преземање на мерки за спречување негово повторување во иднина.

**Член 5**

При повторното внесување – враќање на лични податоци во системот, задолжително и во електронска форма се врши евидентирање на овластените лица кои ги извршиле операциите за повторно враќање на податоците, категориите на лични податоци кои биле вратени и кои биле рачно внесени при враќањето.

Повторното враќање на податоци во системот се врши од страна на овластените лица врз основа на претходно издадено писмено овластување од Претседателот на (назив на здружение).

**Член 6**

Овој Правилник влегува во сила и истиот ќе се применува од денот на неговото донесување.

Претседател:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_